open-index/open-wikipedia-markdown huggingface dataset:
קתרין מונביוט

**קתרין מונביוט** (באנגלית: **Katherine Monbiot**; 1964–1997) הייתה ספורטאית אנגלייה שעסקה בענף הורדת הידיים, אלופת העולם בהורדת ידיים לשנת 1993.
## ביוגרפיה
מונביוט הייתה תזונאית טבעונית שעסקה בניקוי מעיים , וכיהנה בתפקיד יו"ר האיגוד הבינלאומי לטיפולי מעיים (The International Colonic Association). כמו כן, עבדה כהידרותרפיסטית בקליניקת הייל בלונדון.

בשנת 1993 השתתפה במספר תחרויות להורדת ידיים. באליפות בריטניה שנערכה באילפורד, היא הגיעה למקום שלישי בקטגוריה 60 ק"ג, יד ימין. כמו כן השתתפה באליפות אירופה להורדת ידיים שנערכה בלונדון, וזכתה במקום שני.

באוקטובר 1993, השתתפה באליפות העולם להורדת ידיים  שנערכה באדמונטון, קנדה וזכתה באליפות בקטגוריית משקל 55 ק"ג.

בשנת 1997, בגיל 33, החליקה באמבטיה ומתה מפציעה.

## קישורים חיצוניים

* The Bizarre Leisure Book: From the Alan Whicker Appreciation Society to Zen Archery - a Fun, A-Z Guide to 150 Off-beat Leisure Pursuits, Page 8
* 1993 WAF World Championships, XlV WAF World Championships, Edmonton Alberta, Canada
* BRITISH ARMWRESTLING CHAMPIONSHIPS TOP 3 RESULTS, avidhorne-gripmaster.com


## הערות שוליים

קטגוריה:ספורטאיות בריטיות
קטגוריה:ספורטאים אנגלים
קטגוריה:ספורטאיות טבעוניות
קטגוריה:טבעוניות בריטיות
קטגוריה:בריטיות שנולדו ב-1964
קטגוריה:בריטים שנולדו ב-1964
קטגוריה:בריטיות שנפטרו ב-1997
קטגוריה:בריטים שנפטרו ב-1997
הישאם אבראהים

**הישאם אבראהים** (בערבית: **هشام إبراهيم**; נולד בשנת 1977) הוא איש צבא דרוזי-ישראלי, קצין צה"ל בדרגת תת-אלוף, המכהן כראש המנהל האזרחי. קודם לכן שימש כקצין שריון ראשי, מפקד חטיבה 460, סגן-מפקד עוצבת הגליל ומפקד חטיבת אגרוף הברזל.

## ביוגרפיה
אבראהים, בן למשפחה דרוזית, נולד וגדל במע'אר, ולו ארבעה אחים. התגייס לצה"ל לחיל השריון בשנת 1996, ושובץ בגדוד 77 בחטיבה 7. עבר מסלול הכשרה כלוחם, קורס מפקדי טנקים וקורס קציני שריון. בסיום הקורס שב לגדוד 77 ומונה למפקד מחלקה, והשתתף בלחימה בדרום לבנון, בין היתר כשתפס קו במוצב הבופור. לאחר מכן מונה לקצין המבצעים הגדודי. 2003 היה מ"פ צוערים בבה"ד 1, בהמשך שימש כמפקד פלוגה בגדוד. לאחר מכן מונה לסגן מפקד גדוד 77. בהמשך שימש כקצין אג"ם של חטיבת הבקעה בין השנים 2007–2008. לאחר מכן מונה לקצין אג"ם של חטיבה 7 בין השנים 2009–2010.

בשנת 2010 הועלה לדרגת סא"ל ומונה למפקד גדוד 82, ושימש בתפקיד עד שנת 2012. לאחר מכן מונה למפקד גדוד 532 בחטיבה 460 בין השנים 2012–2014, והוביל אותו בין היתר במבצע שובו אחים ובמבצע צוק איתן. בשנת 2015 הועלה לדרגת אל"ם ומונה למפקד חטיבת אגרוף הברזל, ושימש בתפקיד עד שנת 2017. לאחר מכן מונה לסגן מפקד עוצבת הגליל בין השנים 2017–2019. ב-26 במאי 2019 מונה למפקד חטיבה 460. באפריל 2020 נבחר על ידי הרמטכ"ל, אביב כוכבי, להדליק את משואת צה"ל ביום העצמאות ה-72 למדינת ישראל. את תפקידו סיים ב-28 ביולי 2021. לאחר מכן יצא ללימודים ב.

ב-11 ביולי 2022 הועלה לדרגת תא"ל וב-4 באוגוסט נכנס לתפקידו כקצין שריון ראשי. ב-6 בדצמבר, חודשיים לאחר פתיחת מלחמת חרבות ברזל, סיים את תפקידו כקצין שריון ראשי, ובאפריל 2024 נכנס לתפקיד ראש המינהל האזרחי.

בפברואר 2025 הביע תמיכה בהתיישבות ביהודה ושומרון ואמר כי "אי אפשר בלי יהודה ושומרון".

הוא בעל תואר ראשון במנהל עסקים מהמרכז האקדמי רופין ותואר שני במדעי המדינה מאוניברסיטת חיפה. אבראהים קיבל מהמרכז האקדמי רופין את "אות במ"ה" (בוגרים מעוררי השראה), על קריירה צבאית פורצת דרך ועל היותו סמל לדו-קיום ותרומה למדינה.

אבראהים מתגורר במע'אר, נשוי למנאר ואב לארבעה.

## קישורים חיצוניים

* 
* 
* 
*

## הערות שוליים

קטגוריה:מפקדי גדוד 82
קטגוריה:מפקדי גדודים בחטיבה 460
קטגוריה:מפקדי חטיבת אגרוף הברזל
קטגוריה:מפקדי חטיבה 460
קטגוריה:קציני שריון ראשיים
קטגוריה:תתי-אלופים בצה"ל
קטגוריה:משיאי משואה ביום העצמאות: 2020
קטגוריה:בוגרי המרכז האקדמי רופין
קטגוריה:בוגרי אוניברסיטת חיפה
קטגוריה:קצינים דרוזים ישראלים
קטגוריה:מע'אר: אישים
קטגוריה:חיילי גדוד 77
קטגוריה:חיילי צה"ל במלחמת חרבות ברזל
קטגוריה:ראשי המנהל האזרחי
קטגוריה:ישראלים שנולדו ב-1977
ניר רוזנברג

250px|ממוזער|שמאל|ניר רוזנברג בטקס הענקת דרגת אל"ם על ידי הרמטכ"ל, גדי איזנקוט, אפריל 2017
**ניר רוזנברג** (נולד ב-29 ביולי 1977) הוא קצין בצה"ל בדרגת אלוף-משנה. שימש מפקד חטיבה 188 ומפקד חטיבה 14.

## ביוגרפיה
רוזנברג נולד בראש צורים וגדל בקבוצת יבנה. התגייס לצה"ל בשנת 1995, והתנדב ליחידת שמשון. לאחר שנפצע במהלך ההכשרה ביחידה, עבר לשרת בחיל השריון, ושובץ בגדוד 74 בחטיבה 188. עבר מסלול הכשרה כלוחם, קורס מפקדי טנקים וקורס קציני שריון. לאחר הקורס שירת כמפקד מחלקת טנקים בגדוד 53. לאחר מכן מונה למפקד פלוגה ג' בגדוד 53. בשנת 2001 עבר לחטיבה 460 ומונה למפקד פלוגה בקורס מפקדי טנקים. בהמשך שימש כסגן מפקד גדוד 198. לאחר מכן שימש כראש מדור מרכבה במפקדת חיל השריון בין השנים 2003–2004, והיה חלק מצוות ההטמעה של טנק מרכבה סימן 4. בסיום תפקידו יצא ללימודי תואר ראשון במשפטים בקריה האקדמית אונו, בין השנים 2005–2008. בשנת 2009 מונה לסגן מפקד גדוד 71. בהמשך שימש כעוזר קצין אג"ם של עוצבת געש. לאחר מכן מונה לקצין אג"ם של חטיבה 188 בין השנים 2011–2012.

בשנת 2012 הועלה לדרגת סא"ל ומונה למפקד גדוד 71, במהלך תפקידו פיקד על הגדוד במבצע צוק איתן, והובילו תחת פיקוד חטיבת גולני בסג'עיה. את תפקידו סיים בשנת 2014. בהמשך שימש כקצין אג"ם של מל"י בין השנים 2014–2015. לאחר מכן מונה לראש לשכת הרמטכ"ל, גדי איזנקוט, בין השנים 2015–2017. ב-6 באפריל 2017 הועלה לדרגת אל"ם וב-4 במאי מונה למפקד חטיבה 14, ושימש בתפקיד עד 31 ביולי 2019. ב-20 באוגוסט 2019 מונה למפקד חטיבה 188, תפקיד אותו מילא עד 26 באוגוסט 2021.
באוקטובר 2021 דווח כי הוא צפוי להתמנות למדריך במכללה הבין-זרועית לפיקוד ולמטה.

## חיים אישיים
רוזנברג נשוי לליאת ואב לחמישה ילדים. בעל תואר ראשון במשפטים מהקריה האקדמית אונו ותואר שני במדע המדינה אותו למד במסגרת לימודיו במכללה לביטחון לאומי.
מתגורר במרום גולן.

## קישורים חיצוניים

## הערות שוליים

קטגוריה:מפקדי גדודים בחטיבה 188
קטגוריה:ראשי לשכת הרמטכ"ל
קטגוריה:מפקדי חטיבה 14
קטגוריה:מפקדי חטיבה 188
קטגוריה:אלופי-משנה בצה"ל
קטגוריה:בוגרי הקריה האקדמית אונו: משפטים
קטגוריה:קבוצת יבנה: אישים
קטגוריה:מרום גולן: אישים
קטגוריה:ישראלים שנולדו ב-1977
אליפות העולם בכדוריד 1982

**אליפות העולם בכדוריד 1982** היא אליפות העולם העשירית והיא נערכה על ידי איגוד הכדוריד העולמי. הטורניר התקיים בגרמניה המערבית בין ה-23 בפברואר ל-7 במרץ 1982. המשחקים נערכו במספר ערים, משחקים על מדליות נערכו בדורטמונד.

 זכתה באליפות בפעם הראשונה בתולדות הנבחרת.

## מתכונת החרות

הקבוצות חולקו ל-4 בתים. שלוש נבחרות חזקות מכל בית העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקים על המקום סופי.

## מהלך התחרות
### בית א'

### בית ב'

### בית ג'

### בית ד'

## שלבי הגמר
### בית העפלה א'
המשחקים נערכו ב-28 בפברואר-4 במרץ ב-6 ערים.

### בית העפלה ב'
המשחקים נערכו ב-28 בפברואר-4 במרץ ב-6 ערים.

### משחקי הגמר
משחק האליפות נערך ב-7 במרץ בדורטמונד.  נפגשה עם  וניצחה 27:30.

משחק על המקום השלישי נערך ב-6 במרץ בדורטמונד.  נפגשה עם  וניצחה 22:23.

## ישראל באליפות
נבחרת ישראל בכדוריד החלה את דרכה בתחרויות דרג ג' שנערכו בין 2 בפברואר לבין 9 בפברואר 1980 באיי פרו. הנבחרת סיימה את התחרות במקום הרביעי והעפילה לדרג ב'. תחרויות דרג ב' נערכו בין 21 בפברואר לבין 1 במרץ 1981 בצרפת. הנבחרת סיימה את הבית במקום הרביעי ובמשחק על המקום השביעי ניצחה את נבחרת איסלנד בכדוריד 25:19. כתוצאה מכך, לקראת אליפות העולם בכדוריד 1986 היא התחילה מדרג ב' ישירות.

## הדירוג הסופי

## קישורים חיצוניים
* מידע באתר איגוד הכדוריד העולמי
* נתונים מאתר טודור66
* פירוט משחקי דרג ב'
* פירוט משחקי דרג ג'

כדוריד
כדוריד
קטגוריה:אליפויות העולם בכדוריד
סאלי איסטול

**סאלי איסטול** (באנגלית: **Sally Rose Eastall**; 5 בינואר 1963, סאפוק, אנגליה) היא אתלטית עבר אולימפית בריטית שהתחרתה בריצה למרחקים ארוכים.

## קריירה
בשנת 1990, השתתפה באליפות אירופה באתלטיקה בריצת מרתון, סיימה בתוצאת זמן של 2:41:37 ודורגה במקום ה-11. בשנת 1991, זכתה במקום הראשון במרתון קליפורניה עם תוצאת זמן של 2:29:29. באותה השנה, השתתפה באליפות העולם באתלטיקה, סיימה בתוצאת זמן של 2:36:16 ודורגה במקום ה-11. בשנת 1992, התחרתה בריצת המרתון באולימפיאדת ברצלונה, סיימה בתוצאת זמן של 2:41:20 ודורגה במקום ה-13.

בשנת 1984 אימצה אורח חיים טבעוני והצטרפה לאגודה הטבעונית.

## קישורים חיצוניים

* סאלי איסטול באתר הוועד האולימפי הבינלאומי.

## הערות שוליים

קטגוריה:אתלטיות בריטיות
קטגוריה:רצות למרחקים ארוכים
קטגוריה:אתלטיות באולימפיאדת ברצלונה (1992)
קטגוריה:ספורטאיות טבעוניות
קטגוריה:טבעוניות בריטיות
קטגוריה:בריטיות שנולדו ב-1963
קטגוריה:בריטים שנולדו ב-1963
סילגיים

**סילגיים** (שם מדעי: Sillaginidae; באנגלית מכונים סמלטים חוליים) היא משפחה של דגי ים מסדרת הדקראים. במשפחה ישנם 35 מינים ב-5 סוגים.

דגים אלה חיים ב ברחבי העולם מחופי מזרח אפריקה עד ליפן ואוסטרליה. הם חיים בעומקים רדודים על חוליות מימיות בקרבת שוניות אלמוגים וגם בקרבת חופים ולגונות וחלקם אף חיים בשפכי נהרות גדולים. 

אלו דגים קטנים ובעלי צבעים בהירים והם מתאפיינים בלסתות מוארכות דמויי-חדק ושיניים גדולות המצויות על לסתם העליונה. הם בעלי שלפוחיות שחייה בולטות ועיניים גדולות. יש להם סנפירי גב ושת גבוהים אך סנפירי חזה קטנים. הגדול שבהם הוא המין Sillaginodes punctatus שאורכו מעל 70 ס"מ והוא שוקל 4.8 ק"ג. 

דגים אלו הם טורפים הניזונים בעיקר מחסרי חוליות מימיים שהם מוצאים בחולות כמו סרטנים, תולעים רב-זיפיות, רכיכות שונות, קווצי עור ודגים קטנים. 

הסילגיים הם דגי מאכל חשובים באזורים הטרופיים.

## סוגים
*סוג ומין יחיד Sillaginodes punctatus
*סוג ומין יחיד Sillaginopodys chondropus
*סוג ומין יחיד Sillaginops macrolepis
*סוג ומין יחיד Sillaginopsis panijus
*Sillago - בו 31 מינים

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דמויי-דקר
זבזדה סנקט פטרבורג

**זבזדה סנקט פטרבורג** (ברוסית: **Футбольный Клуб Звезда Санкт-Петербург**) הוא מועדון כדורגל רוסי מהעיר סנקט פטרבורג, המתמודד בליגת הכדורגל החובבנית. בעבר, התמודד במשך מספר עונות בליגה המקצוענית: ליגה 2. לרשות הקבוצה שמונה זכיות באליפות העיר סנקט פטרבורג וחמש זכיות בגביע העיר.

הקבוצה הוקמה על ידי חברת Travis & VVK וממומנת על ידה. בעונת 2019/2020 תקציב הקבוצה עמד על 25 מיליון רובל (400 אלף דולר).

## שמות הקבוצה
* 2008—2014 — "Travis & VVK"
* מאז 2014 — "זבזדה"

## צבעי הקבוצה

## היסטוריה
המועדון נוסד בשנת 2008 בשם "טראוויס VVK" על שם החברה שיזמה ומימנה את הקמת הקבוצה ובמשך 11 השנים הראשונות לקיומה התמודדה בליגת הכדורגל החובבנית של רוסיה. בשנת 2014 שונה שם הקבוצה לשם הנוכחי "זבזדה".

הישג השיא של הקבוצה בזירה הלאומית הוא העפלה לשלב 64 האחרונות בגביע הרוסי בכדורגל בעונת 2018/2019. ביוני 2019 קיבלה רישוי ממנהלת ליגת הכדורגל המקצוענית להשתתף החל מעונת 2019/2020 בליגת הכדורגל המקצוענית של רוסיה ובכך הפכה לראשונה למועדון כדורגל מקצועני. ברם, הקבוצה צברה מאזן עגום של 15 הפסדים ו-2 ניצחונות בלבד וסיימה במקום 14. בעקבות התפרצות נגיף הקורונה ברוסיה הליגה הוקפאה והיא ניצלה מירידה והתמודדה בה גם בעונת 2020/2021 ובעונת 2021/2022, בה השיגה מאזן טוב יותר והתמקמה במרכז טבלת הבית בליגה השנייה.

ביולי 2022, מונה דמיטרי קומבארוב למאמן הקבוצה. בעונת 2022/2023 הקבוצה העפילה לראשונה בתולדותיה לשלב 16 האחרונות בטורניר הגביע הרוסי בכדורגל. בתום עונת 2022/2023 ירדה לליגה השלישית: ליגת החובבים.
## הישגים לפי עונה

## אצטדיון ומתקני אימונים

הקבוצה מארחת את מרבית משחקי הבית שלה בנובה ארנה (Nova Arena), שבעיר סנקט פטרבורג המכיל 1,600 מושבים. הקבוצה משתמשת בזירת הספורט הקטנה של אצטדיון פטרובסקי, המכיל 2,835 מושבים, כאצטדיון משני.

## כדורגל חופים לנשים
זבזדה הפעילה גם קבוצת כדורגל חופים לנשים בשם "זבזדה" (שזכתה בגביע אירופה לאלופות בכדורגל חופים לנשים (Euro Winners Cup) בעונת 2018 והעפילה לגמר אותו טורניר בעונת 2021 וגם זכתה באליפות רוסיה בשנים 2015, 2017, 2018, 2019, 2020. בינואר 2026 הקבוצה פורקה בשל העדר מימון.

## גלריה

קובץ:FC Zvezda SPb.jpg|מסמלי המועדון.
קובץ:Trevis & VVK logo.png|סמל המועדון בשנים 2008–2014.


## תארים
* **אליפות צפון-מערב של [[הליגה הרוסית השלישית]]:**
: **זכייה:** 2012/2013, 2013, 2015, 2016, 2017
* **גביע צפון-מערב:**
:**זכייה:** 2013, 2015, 2016, 2018
* **אליפות סנקט פטרבורג בכדורגל:**
: **זכייה:** 2010, 2011, 2012, 2013, 2014, 2015, 2016, 2017, 2018
* **גביע סנקט פטרבורג בכדורגל**
: **זכייה:** 2011, 2012, 2014, 2015, 2017

## קישורים חיצוניים
* 

* "זבזדה סנקט פטרבורג" באתר PFL-Russia

## הערות שוליים

קטגוריה:קבוצות כדורגל רוסיות
קטגוריה:סנקט פטרבורג: מועדוני כדורגל
קטגוריה:קבוצות כדורגל שהוקמו ב-2008
הזעפן

**הזעפן** (באנגלית: **Here Comes the Grump**) היא סדרת הנפשה קומית אמריקאית, שנוצרה על ידי פריץ פרילינג. הסדרה שודרה במקור החל מ-6 בספטמבר 1969 עד 25 באפריל 1970. בישראל הסדרה שודרה עם תרגום לעברית בשנות ה-80, ומאוחר יותר, בשנות ה-90, בדיבוב עברי בטלוויזיה החינוכית. בעקבות הסדרה נוצר בשנת 2018 הסרט "הנה בא הגראמפ".

## עלילת הסדרה
הדמות הראשית בסדרה הוא הזעפן, קוסם זועף אשר הטיל כישוף על ממלכתה של הנסיכה שחר. הנסיכה וחברה הטוב רוני (ילד מהעולם "האמיתי") מחפשים את מערת הסחלבים הלוחשים כדי למצוא את מפתח הפלאים על מנת לשבור את הכישוף, כאשר הזעפן מנסה לעצור בעדם. בכל פרק הזעפן עף על דרקון בשם דינגו, רודף אחר רוני והנסיכה שחר. הם מגיעים לכל מיני מקומות שונים עם דמויות מוזרות, כגון ארץ הבלונאים, שם כל תושביה הם בלונים.

לנסיכה יש חיית מחמד בשם ביפ, יצור דמוי כלב עם רגליים משושות, אשר מריח רמזים באפו כמו כלב גישוש, כשאפו משתחרר ממנו ונוהג כיצור חי. ברוב הפרקים, הנסיכה וחבריה נסעו ברכב מעופף עם בלון ענקי.

דבר שמתרחש בכל פרק הוא שבדקה האחרונה כאשר הזעפן מנסה לתפוס את הנסיכה שחר וחבריה, הדרקון מתעטש על הזעפן ושורף אותו בלהבות.

דמותו של הזעפן מבוססת על יוסמיטי סאם, נוצר גם על ידי פריץ פרילינג. הדרקון של הזעפן מבוסס על הדרקון של סאם מהסרטון "האביר האבירי באגס".

## מדבבים בעברית
* גיורא קנת - זעפן
* גליה שפרינג בצר - הנסיכה שחר
* עידו מזרחי - רוני
* אריק לבנת- דמויות שונות
* רונן גולדפרב - דמויות שונות
* אפי בן ישראל - דמויות שונות

## סרט קולנוע

**הנה בא הגראמפ** (באנגלית: **Here Comes the Grump**) הוא סרט אנימציה קומי בסוגת CGI, המבוסס על הסדרה. בישראל הסרט הופץ ב-22 במרץ 2018 בדיבוב עברי.

## קישורים חיצוניים

* 

## הערות שוליים

קטגוריה:סדרות הנפשה אמריקאיות
קטגוריה:תוכניות טלוויזיה שעלו לשידור בשנות ה-1960
קטגוריה:סדרות קומיות
קטגוריה:הטלוויזיה החינוכית הישראלית - תוכניות רכש
קטגוריה:NBC: סדרות טלוויזיה
הר מקלינטוק

**הר מקלינטוק** (באנגלית: **Mount McClintock**) הוא ההר הגבוה ביותר ברכס בריטניה שבאנטארקטיקה.

גובהו של ההר 3,490 מטרים מעל פני הים. ההר נמצא בקצהו הדרומי של מצוק פורבס.

ההר מתנשא לגובה של 1,621 מטרים מעל סביבתו, והוא ההר ה-36 בהתנשאותו באנטארקטיקה.

אוסטרליה טוענת לשליטתה בשטח כחלק מהטריטוריה האנטארקטית האוסטרלית, ועל כן ההר הוא הגבוה בפסגות מדינות וטריטוריות אוסטרליה.

## היסטוריה
### גילוי ההר
ההר התגלה על ידי משלחת דיסקברי (שחקרה את אנטארקטיקה בין השנים 1901–1904).

### מקור השם
ההר נקרא על שם אדמירל סר לאופולד מקלינטוק, מהצי המלכותי, חבר של הוועדה שהייתה אחראית על משלחת דיסקברי.

## קישורים חיצוניים
* הר מקלינטוק באתר הסקר הגאולוגי של ארצות הברית
* הר מקלינטוק באתר הגאזט האנטארקטי של ממשלת ניו זילנד
* הר מקלינטוק באתר peakbagger

## הערות שוליים

מקלינטוק
מצוק פורבס (אנטארקטיקה)

**מצוק פורבס **או **רכס פורבס **(באנגלית: **Forbes Ridge**) הוא רכס שאורכו 13 קילומטרים, המהווה חלק מרכס בריטניה שבאנטארקטיקה.

גובהו של המצוק 2,213 מטרים מעל פני הים.

הרכס משתרע צפונית מהר מקלינטוק, וממזרח לקרחון הינטון.

## היסטוריה
### מקור השם
שמו של הרכס ניתן לו על ידי הוועדה המייעצת לשמות אנטארקטיים והוא נקרא על שם רוברט ב. פורבס (Robert B. Forbes) מאוניברסיטת אלסקה, אשר ערך מחקרים גאולוגיים במצר מקמרדו, עבור צי ארצות הברית, במסגרת מבצע קיפאון עמוק, בין השנים 1955–1956, וכן בין השנים 1962–1963.

## קישורים חיצוניים
* מצוק פורבס באתר הסקר הגאולוגי של ארצות הברית
* מצוק פורבס באתר מרכז המידע האנטארקטי של ממשלת אוסטרליה
* מצוק פורבס באתר הגאזט האנטארקטי SCAR של ממשלת אוסטרליה
* מזג אוויר עדכני במצוק פורבס
* תחזית מזג אוויר ארוכת טווח עבור מצוק פורבס

## הערות שוליים

פורבס
רכס בריטניה (אנטארקטיקה)

**רכס בריטניה** (באנגלית: **Britannia Range**) הוא רכס הרים באנטארקטיקה.

הרכס גובל בצפונו בקרחון הת'רטון ובקרחון דרווין, בדרומו הרכס גובל בקרחון בירד, ובמערבו הוא גובל במדף הקרח רוס.

גובהו הממוצע של הרכס 1,225 מטרים מעל פני הים. שיא גובהו של הרכס הוא בהר מקלינטוק, שגובהו 3,490 מטרים מעל פני הים.

שטחו של הרכס 3,335 קמ"ר.

## היסטוריה
### גילוי הרכס
הרכס התגלה על ידי המשלחת הלאומית הבריטית לאנטארקטיקה 04–1901 תחת פיקודו של סקוט.

### מקור השם
הרכס נקרא על שם הספינה אה"מ בריטניה - כלי אימונים של המכללה הימית המלכותית בריטניה.

## אתרים ברכס בריטניה

## לקריאה נוספת
• Carosi, R., F. Giacomini, F. Talarico, and E. Stump, **[https://pubs.usgs.gov/of/2007/1047/srp/srp030/of2007-1047srp030.pdf Geology of the Byrd Glacier Discontinuity (Ross Orogen): New survey data from the Britannia Range, Antarctica ]**, U.S. Geological Survey and The National Academies; USGS OF-2007-1047, Short Research Paper 030; doi:10.3133/of2007-1047.srp030

• Edited by M.J. Hambrey, P.F. Barker, P.J. Barrett, V. Bowman, B. Davies, J.L. Smellie, M. Tranter **[https://books.google.co.il/books?id=NXhFAgAAQBAJ&pg=PA305&lpg=PA305&dq=Britannia+Range+Antarctica&source=bl&ots=13CrvQ7IbB&sig=LwZDnIh1HB-sEItAfuYiQzOOwWk&hl=en&sa=X&ved=2ahUKEwj25oSe_djcAhUByqQKHXFMAHM4ChDoATAEegQIBhAB#v=onepage&q=Britannia%20Range%20Antarctica&f=false Antarctic Palaeoenvironments and Earth-Surface Processes]**, P 310

• Gunter Faure, Teresa M. Mensing, **[https://books.google.co.il/books?id=5Xk482GKlQsC&pg=PA329&lpg=PA329&dq=Britannia+Range+Antarctica&source=bl&ots=PEnlnZwg1v&sig=T8Zd2X9XMhVSSuHI6BGJSqlJHtA&hl=en&sa=X&ved=2ahUKEwj25oSe_djcAhUByqQKHXFMAHM4ChDoATAFegQIBRAB#v=onepage&q=Britannia%20Range%20Antarctica&f=false The Transantarctic Mountains: Rocks, Ice, Meteorites and Water]**, PP 663, 709

## קישורים חיצוניים

* רכס בריטניה באתר הסקר הגאולוגי של ארצות הברית
* רכס בריטניה באתר הגאזט האנטארקטי SCAR של ממשלת אוסטרליה
* רכס בריטניה באתר הגאזט האנטארקטי של ממשלת ניו זילנד
* תצלום לוויין של רכס בריטניה
* רכס בריטניה באתר peakbagger
* תחזית מזג אוויר עדכנית עבור רכס בריטניה

## הערות שוליים

*
בריטניה
צב אנגונוקה

**צב אנגונוקה** (שם מדעי: *Astrochelys yniphora*) הוא מין של צב יבשה הנמצא בסכנת הכחדה חמורה ומצוי בטבע רק באזורים קטנים בצפון- מערב האי מדגסקר. הוא קרובו לסוג של המין צב קרינתי הדומה לו, חי באותו אזור ומצוי גם בסכנה חמורה.
## מאפיינים
הצבים בעלי דו-צורתיות זוויגית והזכרים גדולים יותר מהנקבות. אורכם של הזכרים עד 414 מ"מ ושל הנקבות עד 370 מ"מ, כאשר משקלם של הזכרים עד 10.3 קילוגרם ושל הנקבות עד 8.8 קילוגרם. שריונם חום בהיר עם חלקים כהים ובעל טבעות מוגבהות המסתיימים בקצה שטוח וקצוות השריון משולשים, גם בחיבור בין השריון לצוואר. הראש והגוף בהירים יותר מהשריון והרגליים חזקות ויכולות לשאת את משקל הגוף. 

צב זה מצוי רק בשטחי הפארק הלאומי מפרץ בלי (Baie de Baly National Park) שלחופו המזרחי של מצר מוזמביק, המצוי כ-150 ק"מ מערבה מהעיר מאהאז'אנגה. בפארק ישנו אקלים חם המורכב ליערות חמים נשירים, סוואנה וביצות מנגרובים. הצבים מסתתרים בין השיחים ובין עשבים ובמבוקים מהשמש.

הצב ניזון בעיקר מעשב וכן מעלים, שיחים קטנים ועשבי תיבול. הצב גם נראה אוכל עלי במבוק מתים (אך לא עלים של במבוק חי) וגם מצואת חזיר הסבך, המצוי באי ושל מיני טורפים. חזיר זה הוא אויב המאיים על הביצים ועל הצבים הצעירים.

צבים אלו גדלים באיטיות ומגיעים לבגרות רק בגיל 15 שנה. הם מצויים בסכנת הכחדה בטבע עקב פגיעה בבתי גידולו, שרפות יער, ציד בלתי חוקי וסחר לחיות מחמד.

## קישורים חיצוניים

## הערות שוליים

קטגוריה:צבים יבשתיים
קטגוריה:מדגסקר: בעלי חיים אנדמיים
קטגוריה:מדגסקר: זוחלים
צב מדגסקר

**צב קרינתי** (שם מדעי: *Astrochelys*) הוא סוג של צבים ממשפחת צבים יבשתיים האנדמיים לאי מדגסקר. הסוג מכיל רק שני מינים.

צבים אלה בעלי שריון חום בעל טבעות מוגבהות וקצוות השריון משולשות. הרגליים חזקות מספיק לשאת את הגוף, אף שהוא קטן ביחס לצבי הענק.

שני המינים מצויים בסכנת הכחדה חמורה בטבע עקב פגיעה בבתי גידולם, שריפות ומציד לא חוקי.

## מיני הסוג
*צב קרינתי (Astrochelys radiata) - מצוי בדרומה של מדגסקר וייתכן שמצוי אף באיים ראוניון ומאוריציוס. צב זה גדול יותר מקרובו ויכול לשקול 16 ק"ג.
*צב אנגונוקה (Astrochelys yniphora)) - אנדמי לפארק הלאומי מפרץ בלי בצפון-מערב מדגסקר, לחופי מצר מוזמביק. קטן מעט מקרובו.

## קישורים חיצוניים

קטגוריה:בעלי חיים שתוארו ב-1873
קטגוריה:צבים יבשתיים
קטגוריה:טקסונים שתוארו בידי ג'ון אדוארד גריי
דיוויזיית השדה ה-16 של הלופטוואפה

**דיוויזיית השדה ה-16 של הלופטוואפה** (בגרמנית: **16. Luftwaffen-Feld-Division**), הייתה דיוויזיה של הצבא הנאצי במהלך מלחמת העולם השנייה.

## היסטוריה
הדיוויזיה הוקמה ב-1 בנובמבר 1943 בהולנד, והועמדה תחת פיקוד קרל זיברס. ביוני 1944 נשלחה הדיוויזיה לנורמנדי, שם לחמה הדיוויזיה נגד הכוחות האמריקניים של בעלות הברית. ב-4 באוגוסט 1944 הושמדה הדיוויזיה ושרידיה צורפו לדיוויזיית הפאנצר ה-21 ולדיוויזיה ה-16.

## מפקדים
* קרל זיברס (1 בנובמבר 1943 - 4 באוגוסט 1944)

## קישורים חיצוניים
* דיוויזיית השדה ה-16 של הלופטוואפה באתר lexikon-der-wehrmacht

16
קווין אלחנדרו

**קווין אלחנדרו** (באנגלית: **Kevin Alejandro**; נולד ב-7 באפריל 1976) הוא שחקן ובמאי קולנוע אמריקאי. מוכר בעיקר מתפקידו כדניאל אספינוזה בסדרת הטלוויזיה "לוציפר".

## ביוגרפיה
אלחנדרו נולד בסן אנטוניו, טקסס שם גדל עד גיל שמונה ואז עבר לסניידר. הוא למד באוניברסיטת טקסס באוסטין עד שעבר ללוס אנג'לס.

## קריירה
### משחק
שיחק בסדרה החץ בתפקיד בלאד. 

בשנת 2023 שיחק בדרמת ההתבגרות "ארי ודנטה מגלים את סודות היקום" (אנ') המבוסס על הרומן באותו שם (אנ') מ-2012 מאת הסופר בנג'מין אלירה סאיינז (אנ').

### יוצר קולנוע
בשנת 2016 ביים סרט קצר בשם "*Take Me Home*", אותו גם כתב והפיק בשיתוף עם סאשה רסמוסן. 

בשנת 2017 השתתף בסרט הדוקומנטרי "*backwoods the search for kentucky's lost treasure*", בו גם שימש כמפיק בפועל. 

בשנת 2018 ביים את הסרט הקצר "*Bedtime Story*" אותו גם הפיק. בשנה זו גם ביים את הפרק "*Once Upon a Time*" של הסדרה "לוציפר", שהוא גם הפרק האחרון של העונה השלישית.

בשנת 2019 לקח חלק בהפקת וכתיבת הסרט הקצר "*Smile*" שביימה אשתו לסלי אלחנדרו. לקח חלק בהפקת הסרטים הקצרים "*A Cohort Of Guests*" שביים טוד סנדלר, ו-"*She's Having Me Baby*" שביימה אשתו.  

בשנת 2020 ביים לצד אשתו את הסרט "*Adult Nigth*". את הסרט הוא גם הפיק וכיכב בו לצד שותפתו ל-"לוציפר", לסלי אן ברנדט.

## חיים אישיים
בשנת 2004 נישא ללסלי דה ג'יזס. לזוג ילד בשם קיידן.

## פילמוגרפיה
### קולנוע

### טלוויזיה

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקני קולנוע וטלוויזיה אמריקאים
קטגוריה:במאי קולנוע אמריקאים
קטגוריה:מפיקי קולנוע אמריקאים
קטגוריה:אמריקאים ממוצא מקסיקני
קטגוריה:אמריקאים שנולדו ב-1976
שוריים

ממוזער|''Lethrinus olivaceus''
**שוריים** (שם מדעי: Lethrinidae) הם משפחת דגי ים מסדרת הדקראים. הם חיים במים טרופיים ברחבי האוקיינוס השקט וההודי והמין *Lethrinus atlanticus* מצוי גם במזרח האוקיינוס האטלנטי, לחופי דרום אפריקה. כמה מהמינים חיים בחופי ישראל.

אלו דגים בינוניים באורך של עד 1 מטר. הם בעלי ראשים גדולים, סנפירים וזנבות קצרים ולסתות צרות אך בשרניות הפונות כלפי מעלה. רוב המינים מצויים על הקרקעית וניזונים בחוליות מימיות מחסרי חוליות ודגים קטנים. חלק מהמינים בעלי שיניים חזקות העוזרות לפצח שריונות של סרטנים או צדפות.

השוריים הם קרובי משפחה רחוקים של הלוטייניים הגדולים והטורפים.

## מיון
*תת-משפחה Lethrininae
**סוג *Lethrinus*
*תת-משפחה Monotaxinae
**סוג ומין יחיד *Gnathodentex aureolineatus*
**סוג *Gymnocranius*
**סוג ומין יחיד גְּדוֹל-עַיִן כָּסוּף (*Monotaxis grandoculis*)
**סוג ומין יחיד *Wattsia mossambica*

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1838
קטגוריה:טקסונים שתוארו בידי שארל לוסיאן בונפרטה
קטגוריה:דמויי-דקר
בריטיש אירוספייס ג'טסטרים 41

**בריטיש אירוספייס ג'טסטרים 41** הוא מטוס נוסעים בעל זוג מנועי טורבו-פרופ מתוצרת בריטיש אירוספייס, המהווה גרסה מוארכת של מטוס הג'טסטרים 31. המטוס מיועד להכיל כ-30 איש ומסוגל להגיע למהירות של 546 קמ"ש (295 קשר). מפעילה העיקרי היא חברת התעופה הבריטית איסטרן אירווייס.

## תאונות ותקריות
*ב-7 בינואר 1994 התרסקה טיסה מספר 6291 של חברת אטלנטיק קוסט איירליינס בסמוך למסלול הנחיתה של שדה התעופה הבין-לאומי ג'ון גלן. חמישה מתוך תשעה אנשי צוות ונוסעים נספו.
*ב-24 בספטמבר 2009 התרסקה טיסה מספר 8911 של חברת איירלינק באזור פרוורי בקצה העיר דרבן, זמן קצר לאחר ההמראה משדה התעופה בעיר. שלושה אנשי צוות ואדם מבחוץ נפצעו. טייס הטיסה מת מפצעיו זמן קצר לאחר מכן.
*ב-24 בספטמבר 2016 החליק ממסלולו מטוס יטי איירליינס לאחר נחיתה בנמל התעופה גאוטם בודהה בדרום מזרח נפאל בהגעתו מעיר הבירה קטמנדו. כל 29 הנוסעים ו-3 אנשי הצוות ניצלו ללא פגע, אך המטוס נהרס לחלוטין.

## קישורים חיצוניים

קטגוריה:מטוסי נוסעים בריטיים
מקאירה הודו-פסיפית

**מקאירה הודו-פסיפית** (שם מדעי: *Makaira mazara*) היא מין דג גדול ביותר ממשפחת המפרשניים וקרוב משפחה של מקאירה כחולה, שהיא הדג הגדול ביותר בסדרת הדקראים.
## מאפיינים
מקאירה הודו-פסיפית חיה באוקיינוס הפתוח ברחבי האוקיינוס ההודי והאוקיינוס השקט, בשונה מהמקאירה הענקית החיה רק באוקיינוס האטלנטי. בשל בידוד האוכלוסיות סברו כמה חוקרים שכנראה ישנם 2 מיני מקאירות, אך יש מדענים שעדיין מחזיקים בדעה ששתי המקאירות שייכות לאותו מין והם טוענים שהמקאירות נודדות בין האוקיינוסים ונפגשות בקצוות בית גידולם וכך מתרבים ביניהם.

אורך המקאירה 350 ס"מ והיא יכולה להגיע עד לאורך 500 ס"מ. משקלה עולה על 625 קילוגרם. הגוף בנוי בצורה מוארכת ודינמית ומעוצב לשחייה מהירה ביותר עם סנפיר גב גבוה, סנפירי חזה ארוכים ודמויי משוטים וזנב חזק מאוד. צבעה כחול-שחור עם בטן לבנה והצידיים מפוספסים בכחול-לבן.

המקאירה מותאמת לאוקיינוסים טרופיים ואינה מתרחקת מזרמים חמימים. כמו כן היא אינה נראית קרוב לשוניות אלמוגים אלא שוחה בים הפתוח. המקאירה משריצה בעונת הקיץ ברחבי האוקיינוסים ובחצי הכדור הדרומי ניתן לראות אותה ברבייה רק בפולינזיה הצרפתית. היא ציידת חזקה הניזונה מדגים קטנים יותר ודיונונים והיא משתמשת במקורה הגדול כדי לפצוע את טרפה בעבודת צוות.

## קישורים חיצוניים

## הערות שוליים

קטגוריה:בעלי חיים שתוארו ב-1901
קטגוריה:טקסונים שתוארו בידי דייוויד סטאר ג'ורדן
קטגוריה:מפרשניים
קטגוריה:דגים: טורפי-על
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
קוביה כלל-ימית

ממוזער|קובייה צעירה
**קוֹבְּיָה כְּלַל-יַמִּית** (שם מדעי: *Rachycentron canadum*) הוא מין של דג גרם מסדרת הדקראים ומתת-סדרת דמויי-דקר והוא המין היחיד במשפחת ה**קוֹבְּיָתִיִּים** (Rachycentridae). הדגים הקרובים לקובייה ביותר הם הדבקיים הנצמדים לעורם של חיות ים גדולות.

אורכה של הקובייה יכול לעלות על 2 מטרים ומשקלה על 78 קילוגרם. היא בעלת גוף מוארך בצבע שחור, ראש רחב ושטוח בעל לסתות גדולות וסנפירי גב וחזה המזכירים סנפירי כריש. הצידיים בעלי 3 פסים כהים ו-2 פסים לבנים.

הקובייה חיה בכל האוקיינוסים בימים חמים וממוזגים שונים מחופי מזרח אמריקה, לאורך הים הקריבי, דרך האוקיינוס ההודי ועד לחופי יפן ואוסטרליה. בשונה ממרבית הדגים, הקובייה יכולה לשלוט בחום גופה וכך להימצא במגוון טמפרטורות שבין 32 ל-1.6 מעלות צלזיוס.

הקובייה חיה בבדידות בים הפתוח, אך לעיתים תתקרב לחופים, לגונות, שוניות אלמוגים ונמלים ואף תעלה לשפכי נהרות או לביצות מנגרובים בחיפוש מזון.

היא ציידת הניזונה מדגי ים אחרים, סרטנים וסילוניות. היא גם תעקוב אחרי חיות גדולות יותר כמו צבי ים, כרישים או מנטות המחפשים מזון בעצמם. לקובייה עצמה אין הרבה טורפים מלבד הרעמתן הכחלחל הצד את הצעירים ועמלץ כחול היכול לתפוס את הבוגרים.

הקובייה היא גם דג מאכל יוקרתי בעל בשר משובח שנמכר בחנויות ומסעדות רבות. עם זאת זה לא דג מסחרי שכן היא חיה באוקיינוס הפתוח בבדידות. מספר חוות דגים בעולם מגדלים קוביות ועקב הצמיחה המהירה שלה ובשרה המשובח הקובייה היא אחת מהדגים הטרופיים החשובים ביותר לחקלאות הימית.

פרט כזה נתפס על ידי דייג בשם זכריה נחום בפעם הראשונה בים תיכון בשנת 1978

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:דמויי-דקר
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:מגה-פאונה ימית
קטגוריה:מיני בעלי חיים פולשים בישראל
קטגוריה:דגים פאן-טרופיים
קטגוריה:בעלי חיים שתוארו ב-1766
MG ZR

**MG ZR** היא מכונית סופרמיני, מקבוצת המכוניות "MG Cars" מתוצרת **MG Rover Group**  הבריטית אשר יוצרה בין השנים 2001–2005. 

יוצרו 74,136 יחידות בנוסף ל-315 יחידות מדגם "Express vans".

דגם ה-"MG ZR" דומה מאוד לדגם ה-"רובר 25" ("Rover 200 / 25" ).

דגמי "MG ZR" השתתפו במרוצי מכוניות כגון מרוץ: "MG Trophy Championship 2018".

## תצורות "MG ZR"

* 3 דלתות - האצ'בק
* 5 דלתות - האצ'בק
* 3 דלתות - Express vans

## דגמי "MG ZR"
* "1.4 105 Manual"
* "1.8 120 Manual"
* "1.8 120 Steptronic"
* "1.8 160 VVC Manual"
* "2.0 TD Manual"
* "2.0 TD 115 Manual"

## תאוצות דגמי "MG ZR"
* בין 0 - 100 קמ"ש היא 10.0 שניות (מנוע בנזין 1,396 סמ"ק) 
* בין 0 - 100 קמ"ש היא 8.6 שניות (מנוע בנזין 1,796 סמ"ק, המפיק 117 כ"ס, תמסורת ידנית)
* בין 0 - 100 קמ"ש היא 9.5 שניות (מנוע בנזין 1,796 סמ"ק, המפיק 117 כ"ס, תמסורת אוטומטית)
* בין 0 - 100 קמ"ש היא 7.4 שניות (מנוע בנזין 1,796 סמ"ק, המפיק 160 כ"ס)
* בין 0 - 100 קמ"ש היא 9.7 שניות (מנוע דיזל 1,994 סמ"ק המפיק 101 כ"ס)
* בין 0 - 100 קמ"ש היא 9.1 שניות  (מנוע דיזל 1,994 סמ"ק המפיק 113 כ"ס)

## תמונות

קובץ:MG ZR registered March 2002 1396cc.jpg | דגם "MG ZR", שנת 2002 
קובץ: MG ZR 160 TRON 2.0 b.jpg | דגם "MG ZR"
קובץ:2005 MG ZR 160 3-door hatchback (21412293093).jpg | דגם "MG ZR", שנת 2005  
קובץ:2003 MG ZR+ 1.4 Front.jpg | דגם "MG ZR", שנת 2003  
קובץ:MG ZR 160 Gen1 prefacelift 000 2001-2004 backleft 2012-05-06 U.jpg  | דגם "MG ZR"
קובץ:MG ZR in Swansea 1396cc registered February 2005.JPG | דגם "MG ZR", בתצורת 5 דלתות
קובץ:Mgzr160sampler.jpg | דגם "MG ZR", בתצורת 5 דלתות
קובץ:MG ZR 160 1.800cc TRON 2.0 MKII 2004 f.jpg | מנוע 1,800 סמ"ק, דגם "MG ZR"



## ראו גם
* MG 14/40
* MG P-type
* MG N-type
* MG WA

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-2005
קטגוריה:מכוניות בריטיות
ZR
הדיוויזיה ה-243 (ורמאכט)

**הדיוויזיה ה-243** (בגרמנית: **243. Infanterie-Division**), הייתה דיוויזיה של הוורמכאט במהלך מלחמת העולם השנייה.

## היסטוריה
הדיוויזיה הוקמה ב-9 ביולי 1943, והועמדה תחת פיקוד הרמן פון ויצלבן. בספטמבר אותה שנה הוצבה הדיוויזיה בנורמנדי כחלק מהקורפוס ה-25 במסגרת הארמייה השביעית, ובפברואר 1942 היא הועברה תחת פיקוד הקורפוס ה-84 בקוטנטן. הדיוויזיה לחמה בקרבות הקשים בנורמנדי בקיץ 1944, וב-12 בספטמבר 1944 הושמדה הדיוויזיה.

## מפקדים
* הרמן פון ויצלבן (9 ביולי 1943 - 10 בינואר 1944)
* היינץ הלמיך (10 בינואר 1944 - 17 ביוני 1944)
* ברנהרד קלוסטרקמפר (17 ביוני 1944 - 12 בספטמבר 1944)

## קישורים חיצוניים
* הדיוויזיה ה-243 באתר lexikon-der-wehrmacht

243
גומבר טורף

**גּוּמְבָּר טוֹרֵף** (שם מדעי: *Pomatomus saltatrix*) הוא מין של דג גרם מסדרת הדקראים ומתת-סדרת דמויי-דקר והוא המין היחיד במשפחת ה**גּוּמְבָּרִיִּים** (Pomatomidae). הגומבר הוא דג הנפוץ לאורך כל האוקיינוסים הממוזגים והסובטרופיים, למעט בצפון האוקיינוס השקט. הגומבר מגיע גם לחופי ישראל.

## מאפיינים
גומבר טורף מגיע לאורך של 20–60 סנטימטר בבגרותו ולמשקל של 9 קילוגרם. הפרטים הגדולים ביותר שנתפסו שלו הגיע לאורך 120 סנטימטר ושקלו מעל 18 קילוגרם. במראהו הוא מזכיר דג בס והוא בעל זנב רחב מאוד, סנפיר גב קוצני נמוך וסנפירי חזה קצרים אך סנפירי שת חדים וגדולים המתעקלים אחורה ודומים לסנפירי הטונה. הראש גדול עם עיניים צהובות ולסתות גדולות. צבע הדג אפור-כחלחל עם קשקשים כסופים ובטן לבנה. משך חייו של הגומבר הוא תשע שנים.

הגומבר הוא טורף הניזון בקבוצה מלהקות דגים שונים כמו סרדיניים, קולייסיים, מסריים וגממיתיים. הוא יטרוף גם חסילונים, דיונונים ואפילו פרטי גומברים קטנים יותר. להקת דגים רעבה יכולה להוביל את טרפה לאזורי מים רדודים ואז להסתער על הטרף ביחד.

הם עצמם נטרפים בידי כרישים, בטאים, דולפינים, פוקניים, דגי טונה, מפרשניים, טורפים ימיים ובצעירותם גם מדגי לברק, מסריים גדולים ואף גומברים אחרים. גם דייגים חובבים נוהגים לצוד אותם אך הם יכולים לגרום לפציעות חמורות ותקפו אנשים שהאכילו אותם.

## קישורים חיצוניים

* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:דמויי-דקר
קטגוריה:מינים יחידים במשפחתם
קטגוריה:מקריני סנפיר יחידים בסוגם
קטגוריה:בעלי חיים שתוארו ב-1766
קטגוריה:דגי הים התיכון
אליפות העולם בכדוריד 1986

**אליפות העולם בכדוריד 1986** היא אליפות העולם ה-11 והיא נערכה על ידי איגוד הכדוריד העולמי. הטורניר התקיים בשווייץ בין ה-25 בפברואר ל-8 במרץ 1986. המשחקים נערכו במספר ערים, משחק על מדליית זהב נערך בציריך ב-Zürcher Hallenstadion.

 זכתה באליפות בפעם הראשונה בתולדות הנבחרת.

## מתכונת התחרות

הקבוצות חולקו ל-4 בתים. שלוש נבחרות חזקות מכל בית העפילו לשלב השני בו קבוצות רוכזו ב-2 בתים. בהתאם לתוצאות המשחקים בבתים, נערכו משחקים על המקום סופי.

## מהלך התחרות
### בית א'
המשחקים נערכו באראו, דאבוס ולוצרן.

### בית ב'
המשחקים נערכו בסיינט גאלן, ציריך, ברן, בזל  ווינטרטור.

### בית ג'
המשחקים נערכו בז'נבה, ברן, לה שו-דה-פון ווינטרטור.

### בית ד'
המשחקים נערכו בסיינט גאלן, ציריך, בזל וברן.

## שלבי הגמר
### בית העפלה א'
המשחקים נערכו ב-2 במרץ-6 במרץ בבזל, ברן אולטן, ז'נבה, לוצרן וסיינט גאלן.

### בית העפלה ב'
המשחקים נערכו ב-2 במרץ-6 במרץ באראו, ציריך, לוצרן, וינטרטור, ברן וסיינט גאלן.

### משחקי הגמר
משחק האליפות נערך ב-8 במרץ בציריך.  נפגשה עם  וניצחה 22:24.

משחק על המקום השלישי נערך ב-7 במרץ בבזל.  נפגשה עם  וניצחה 23:24.

## ישראל באליפות
נבחרת ישראל בכדוריד החלה את דרכה בתחרויות דרג ב' שנערכו בין 19 בפברואר לבין 3 במרץ 1985 בנורווגיה. הנבחרת הוגרלה לשחק בבית ד' וסיימה אותו במקום הרביעי (אחרון) ללא ניצחון. היא המשיכה את התחרות לקביעת מקום הסופי (13–16). למרות שהיא דורגה במקום ה-13, היא ירדה לדרג ג'.

## הדירוג הסופי

## קישורים חיצוניים

* מידע באתר איגוד הכדוריד העולמי
* נתונים מאתר טודור66
* פירוט משחקי דרג ב'

כדוריד
כדוריד
קטגוריה:אליפויות העולם בכדוריד
MG L-type

**MG L-type** (קרויה גם: **MG L-Type "Magna"**) היא מכונית ספורט מתוצרת יצרנית הרכב הבריטית MG Cars אשר יוצרה בין השנים 1933–1934.

סך הכול יוצרו 576 יחידות.

תאוצת דגם "MG L-type" (תצורת 2 מושבים, רודסטר) בין 0 - 97 קמ"ש היא 24.4 שניות.

## דגמי "MG L-type"

* "MG L1 "Magna" - יוצר בין השנים 1933-1934, יוצרו 486 יחידות בדגמים: 4 מושבים רודסטר, קונטינטל קופה ו-"Salonette".
* "MG L2 "Magna"" - יוצר בין השנים 1933-1934, יוצרו 90 יחידות בדגם: 2 מושבים רודסטר.

## תצורות "MG L-type"
* רודסטר - 2 מושבים
* קבריולה - 4 מושבים
* קופה

## מחירים
מחיר דגם רודסטר 2 מושבים, עמד על 299 שטרלינג, בשנת 1933 בבריטניה.

מחיר דגם קונטינטל קופה (תצורת קופה) עמד על 350 שטרלינג, בשנת 1933 בבריטניה.

## תמונות

קובץ:MG L TYPE MAGNA SPECIAL(1933) (4000193927).jpg | דגם "MG L-type"  מודל "MAGNA SPECIAL", שנת 1933
קובץ:MG L Type BW 2016-07-17 13-48-29.jpg | דגם "MG L-type"  - מבט לתא הנהג
קובץ:MG L Type BW 2016-07-17 13-48-04.jpg | דגם "MG L-type" מודל "BW"  
קובץ:MG L Type BW 2016-07-17 13-48-16.jpg | דגם "MG L-type" מודל "BW" 
קובץ:MHV MG L2 1933.jpg | דגם "MG L-type" מודל "L2", שנת 1933 
קובץ:MG L2 Magna 1933 2.jpg | דגם "MG L-type" מודל "L2", שנת 1933 
קובץ:MG Magna L Supercharged 1933 Gaisbergrennen 2011 No 143 7.jpg | מנוע דגם "MG L-type", שנת 1933 
קובץ:MG Magna L Supercharged 1933 Gaisbergrennen 2011 No 143 1.jpg | דגם "MG L-type", שנת 1933 
קובץ:MG Magna L Supercharged 1933 Gaisbergrennen 2011 No 143 2.jpg | דגם "MG L-type", שנת 1933 - מבט לתא הנהג 
קובץ:MG Magna L Supercharged 1933 Gaisbergrennen 2011 No 143 8.jpg | מנוע דגם "MG L-type", שנת 1933 


## ראו גם
* MG F-type
* MG P-type

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:דגמי מכוניות שהושקו ב-1934
קטגוריה:מכוניות בריטיות
L
ZTE

**ZTE** (בסינית: **中兴通讯**, פין-יין: **Zhōngxìng tōngxùn**, תרגום: **ג'ונגשינג [[טלקומוניקציה]]**) הוא תאגיד סיני רב-לאומי ממשלתי לציוד ומערכות תקשורת עם משרדים ראשיים בשנג'ן, גואנגדונג. הוא אחד מייצרני הטלקום המובילים בסין.

ל-ZTE שלוש יחידות עסקיות: רשתות (54%), מסופים (29%), וטלקומוניקציה (17%), מוצרי הליבה שלהם בתחומי תקשורת אלחוטית, מרכזיות, סיבים אופטיים, ציוד טלקומוניקציה, כגון טלפונים ניידים, תוכנות תקשורת ועוד. בנוסף, מציע גם מוצרים המספקים שירותי ערך מוסף, כגון וידאו על פי דרישה והזרמת מדיה.

ZTE משווק מוצרים תחת שם המותג שלו וגם במודל OEM. הוא אחד מחמשת יצרני טלפונים החכמים הגדולים בשוק המקומי.

שתי חברות הטכנולוגיה הסיניות Huawei (וואווי) ו-ZTE ספגו ביקורת בארצות הברית על הקשרים עם הממשל הסיני, שעלולים לאפשר מעקב וריגול. ב-2017, ZTE נקנסה על כך שעברה על חוקי היצוא של ארצות הברית ועל סיוע טכנולוגי לאיראן ולצפון קוריאה. באפריל 2018, לאחר שהחברה לא טיפלה בעובדים המעורבים בפרשות שנחשפו, אסרה מחלקת המסחר של ארצות הברית על חברות לייצא ל-ZTE במשך שבע שנים. האיסור הוסר בחודש יולי לאחר ש-ZTE החליפה את ההנהלה הבכירה, הסכימה לשלם קנסות נוספים והקימה מחלקת ביקורת פנימית לעמידה בדרישות.
ממוזער|מגדל ZTE בשנזן

בפברואר 2020 היה שווי השוק של החברה כ-225 מיליארד דולר.

## קישורים חיצוניים

* 

## הערות שוליים

קטגוריה:יצרני טלפונים חכמים
קטגוריה:יצרני ציוד תקשורת
קטגוריה:חברות טכנולוגיה סיניות
קטגוריה:הרפובליקה העממית של סין: טלקומוניקציה
קטגוריה:חברות בשווי שוק מעל 200 מיליארד דולר
קטגוריה:חברות אלקטרוניקה סיניות
ליגת העל הסורית בכדורגל

**ליגת העל הסורית** (בערבית: **الدوري السوري الممتاز**, תעתיק מדויק: אלדורי אלסורי אלממתאז) היא ליגת הכדורגל הבכירה בסוריה. הליגה הוקמה ב-1966. היא התחילה עם 8 קבוצות ובשיאה כללה 20 קבוצות.

ליגה מנוהלת על ידי הפדרציה הכדולרל של סוריה, החברה בקונפדרציית הכדורגל של אסיה (AFC). בהתאם לדירוג של AFC לשנת 2025 הליגה מדורגת במקום ה-31. בהתאם לכך היא לא זכאית לשלוח נציג לליגת האלופות האסייתית עילית ולליגת האלופות האסייתית השנייה. נציג הליה משתתף בתחרות של AFC מהדרג השלישי.

## מתכונת הליגה
נכון לעונת 2025/2026, משתתפות בליגה 12 קבוצות כולל קבוצה מברוניי. התחרות כוללת 22 מחזורים בשיטת משחק בית/משחק חוץ. עונת המשחקים נערכת מאוגוסט עד מאי. ביום העונה הסדירה 4 קבוצות עולות לפלייאוף שכולל 3 מחזורים.

על ניצחון מוענקות 3 נקודות ועל תיקו נקודה בודדת.

הקבוצה המסיימת במקום הראשון מוכתרת כאלופת סוריה ומעפילה לתחרות AFC. הקבוצות שמסיימת במקום ה-11 ו-12 יורדות לליגת המשנה – "הליגה הראשונה".

## אלופות לפי עונות
אלופות הליגה עד כה:

## אליפויות לפי מועדון

## קישורים חיצוניים
* 
* הליגה באתר soccerway.com
* נתונים מאתר globalsport
* נתונים מאתר soccerway
* ליגת העל הסורית באתר Hailoosport.com 
* ליגת העל הסורית באתר Hailoosport.com 

## הערות שוליים

סוריה
קטגוריה:תחרויות כדורגל בסוריה
איתיחאד חלב

**מועדון הספורט איתיחאד חלב** (בערבית: **نادي الاتحاد الرياضي الحلبي**; מילולית: איחוד חלב) הוא מועדון ספורט מהעיר הסורית חלב, הידוע בעיקר בזכות קבוצת הכדורגל שלו. קבוצת הכדורגל מתחרה בליגת העל הסורית והיא אחת הקבוצות המצליחות ביותר בתולדות הכדורגל הסורי. איתיאחד זכתה בשש אליפויות ליגת הכדורגל, תשעה גביעים לאומיים ובעונת 2010 זכתה בגביע קונפדרציית הכדורגל של אסיה, המפעל השני בחשיבותו ביבשת. הישג השיא של הקבוצה בליגת האלופות האסיאתית היה שלב הבתים בעונות 2006, 2007, 2008 ו-2011.

המועדון נוסד בשנת 1949 וקיבל את רישיונו בשנת 1953. את משחקי הבית הקבוצה נהגה לערוך באצטדיון הבינלאומי בחלב, שנבנה ב-2008. למועדון גם אצטדיון נוסף הנושא את שם הקבוצה ובו קיבולת של 16,000 צופים. 

המועדון ידוע גם בקבוצת הכדורסל שלו, ויש לו 20 מחלקות ספורט שונות.

## היסטוריה
המועדון נוסד ב-20 בינואר 1949 תחת השם **מועדון חלב אל-אהלי**, על ידי מיזוג בין שלוש קבוצות כדורגל בחלב: ג'אנה (כנף), אוסוד אל-שחבה (אריות שחבה) ואל-נג'מה (כוכב), לפני שהמועדון הוכר באופן רשמי על ידי משרד הפנים, שהיה אמון על רישוי מועדונים, ב-24 בספטמבר 1953. בשנת 1972, שם המועדון שונה ל**אל-איתיחאד חלב** בהחלטת הממשלה הסורית.

לפני הקמת ליגת כדורגל רשמית בסוריה, המועדון התחרה במגוון תחרויות אזוריות במחוז חלב כמו בליגה האזורית של חלב ובטורניר "מגן העירייה" (درع بلدية حلب).

המועדון השתתף לראשונה בליגה הסורית בעונת 1966/67, בעונה שגם זכתה באליפות. מאז, הקבוצה מעולם לא ירדה ליגה.

## אצטדיונים
ממוזער|אוהדי איתיחאד באצטדיון הבינלאומי בחלב.
מגרש הבית המקורי מאז תחילת 1950 היה האצטדיון העירוני שנחשב לאחד האצטדיונים הראשונים בסוריה. בתחילת 1990 המועדון עבר לאצטדיון חמדאניה, שאך נבנה. לאחר בניית האצטדיון הבינלאומי של חלב ב-2008 החליט המועדון לארח בו את משחקי הבית בטורנירים של קונפדרציית הכדורגל האסייתית. האצטדיון מסוגל לארח כ-75,000 צופים. אצטדיון חמדאניה משמש כמגרש חלופי.

### מתקני אימונים
ממוזער|אצטדיון איתיחאד
בסיס האימונים של הקבוצה ממוקם באזור שכונה אל-שהאבה במחוז חלב. במתחם אצטדיון בעל קיבולת של 10,000 צופים, סמוך לו מתחם כושר מקורה. ישנם גם שני מגרשי כדורסל, בריכת שחייה חיצונית, מסעדה, חדרי ישיבות ומשרדים.

## תארים
* **[[ליגת העל הסורית בכדורגל|אליפות סוריה]] (7)**: 1967, 1968, 1977, 1993, 1995, 2005, 2025
* **הגביע הסורי (9)**: 1965, 1973, 1982, 1984, 1985, 1994, 2005, 2006, 2011
* **גביע קונפדרציית הכדורגל האסייתית (1)**: 2010

## קישורים חיצוניים

קטגוריה:סוריה: כדורגל
קטגוריה:חלב (עיר)
Oakman-Hertel

**Oakman-Hertel** היא מכונית פתוחה,  מסוג "Runabout"  מתוצרת יצרנית הרכב האמריקאית "אואקמן כלי רכב ממונעים"
(Oakman Motor Vehicle Company) אשר יוצרה בין השנים 1899–1900.

בשנת 1895 הציג המפתח "Max E. Hertel" את אב הטיפוס בשיקגו.

מיקום היצרן "Oakman Motor Vehicle Company" היה בגרינפילד  במסצ'וסטס.

## "Oakman-Hertel"
,, 
* מנוע בנזין אחורי
* 2 מושבים
* 4 גלגלים לא סימטריים
* מחיר היחידה עמד על 750 דולר
* מערכת היגוי - מוט הממוקם מימין לנהג
* צמיגים פנאומטיים

## תמונות

קובץ:Oakman Hertel Advertisement (1899-2).jpg | דגם "Oakman-Hertel"  
קובץ:Oakman Hertel Advertisement (1899-1).jpg | דגם "Oakman-Hertel"  


## קישורים חיצוניים

## הערות שוליים

קטגוריה:מכוניות קבריולה
קטגוריה:דגמי מכוניות שהושקו ב-1899
קטגוריה:מכוניות אמריקאיות
קטגוריה:מכוניות מנוע אחורי
NGC 3077

**NGC 3077** היא גלקסיה לא-סדורה שנמצאת בקבוצת הכוכבים הדובה הגדולה, במרחק של כ-12.4 מיליון שנות אור ממערכת השמש, ושייכת לקבוצת M81. הגלקסיה נמצאת כ-7.9 מעלות ממערב לכוכב λ (למבדא) בדרקון וכ-9.4 מעלות מצפון-מערב לדובהה. כשלושת רבעי מעלה מצפון-מערב לה נמצאת M81 ומעט יותר ממעלה מצפון-צפון-מערב לה נמצאת M82, שתיהן שייכות גם כן לקבוצת M81.

## היסטוריה
לגלקסיה בהירות נראית מדרגה 10.1 והיא התגלתה ב-8 בנובמבר 1801 (יחד עם NGC 2976) על ידי האסטרונום ויליאם הרשל, וקיבלה את הציון **I.286** בקטלוג הערפיליות שפרסם בשנת 1802, שם תוארה על ידיו כ"בהירה מאוד, גדולה למדי, עגולה, מתבהרת במידה רבה ובהדרגה לכיוון המרכז". בנוסף ציין הרשל שבצידה הצפוני יש מעין קרן חלשה שפוגעת בצורתה העגולה. ג'ון הרשל צפה בה וכלל אותה בקטלוג הערפיליות שפרסם בשנת 1833 כערפילית מספר **658**, ותיאר אותה כ"בהירה, עגולה, עם בהירות שעולה בחדות במרכזה". בשנת 1863 הוא כלל אותה גם בקטלוג הכללי של ערפיליות וצבירי כוכבים תחת הציון **GC 1982** ובשנת 1888 ג'ון דרייר הכניס אותה לקטלוג הכללי החדש תחת הציון NGC 3077 כשהיא מתוארת כבהירה למדי, גדולה למדי, עגולה, בעלת מרכז בהיר ובעלת קרן בולטת.

## מאפיינים
גודלה הזוויתי של הגלקסיה הוא כ-5.4 דקות קשת, שממרחקה שקול לקוטר של קרוב ל-20,000 שנות אור, כחמישית מקוטר שביל החלב. מסתה מוערכת בכ- מסות שמש, כ-3% ממסת שביל החלב. בשל קרבתה הרבה ל-M81 ול-M82, היא מושפעת מכוחות הכבידה של שכנותיה הגדולות יותר והשפעה זו גורמת לעננים של אבק וגז להפלט ממנה למרחב שבינה ובין M81 וליצור מעין זרוע המחברת ביניהן, וכן לענני אבק המסתירים חלקים ממנה ונותנים לה את צורתה הייחודית. כוחות הכבידה גורמים גם לצפיפות לא אחידה של הגז במרכז הגלקסיה וכתוצאה מכך מתרחשת יצירת כוכבים אינטנסיבית במרכז הגלקסיה, שמכיל אוכלוסייה של כוכבים צעירים וחמים וכן צבירי כוכבים. אוכלוסיית הכוכבים הצעירים והחמים גורמת למרכז הגלקסיה להיות בהיר באופן ניכר משאר הגלקסיה וליצור ספקטרום פליטה שאופייני לגלקסיות בעלות גרעין גלקטי פעיל, כך שבשנת 1943 היא נכללה ברשימת הגלקסיות בעלות גרעין פעיל שייצר האסטרונום קארל סייפרט, למרות שהיא איננה גלקסיה ספירלית כמו שאר הגלקסיות שברשימה. כיום היא אינה נחשבת לגלקסיית סייפרט.

## קישורים חיצוניים

* 

## הערות שוליים

קטגוריה:קבוצת הכוכבים הדובה הגדולה
קטגוריה:קבוצת M81
קטגוריה:גלקסיות לא-סדורות
קטגוריה:הקטלוג הכללי החדש
מרווין היץ

**מרווין היץ** (בגרמנית: **Marwin Hitz**, נולד ב-18 בספטמבר 1987 בסנט גאלן שבשווייץ) הוא כדורגלן שווייצרי המשחק בבזל בעמדת השוער.

## קריירת מועדונים
היץ החל את הקריירה כילד בקבוצות הילדים והנוער של סנט גאלן, ובשנת 2005, כאשר היה בן 18, החל לשחק בקבוצת המילואים של סנט גאלן. היץ השתייך לקבוצה זו במשך שלוש שנים, במהלכן הושאל לתקופות קצרות ליברדון ספורט, בשורותיה ערך שתי הופעות, ולוינטרטור, בשורותיה ערך 15 הופעות. בשנת 2008 עזב היץ את סנט גאלן, וחתם בוולפסבורג מהבונדסליגה. היץ שיחק בעיקר בקבוצת המילואים של וולפסבורג, ובעונת הבכורה שלו בקבוצה, 2008/09, היה השוער השלישי של הקבוצה הבכירה ולא ערך הופעות, אך היה שותף לעונה בה זכתה וולפסבורג באליפות היסטורית. לאחר מכן, היץ נשאר בוולפסבורג עד לתום עונת 2012/13. במהלך תקופה זו שימש היץ שוער שני לדייגו בנאליו, וערך 13 הופעות ליגה במצטבר, כשבמקביל הוא שיחק בקבוצת המילואים בקביעות.

בקיץ 2013 חתם היץ באאוגסבורג, אף היא מהבונדסליגה. בעונת הבכורה שלו במועדון, 2013/14, סיים היץ עם אאוגסבורג במקום השמיני בליגה, ובעונת 2014/15 סיימו היץ ואאוגסבורג באופן מפתיע במקום החמישי. מעונה זו זכור שער שהבקיע היץ בפברואר 2015 בתוספת הזמן מול באייר לברקוזן, שהשווה את התוצאה ל-2-2 והציל לאאוגסבורג נקודה. בעונת 2015/16 סיימו אאוגסבורג והיץ במקום ה-12 בליגה הגרמנית. מעונה זו זכור המקרה בו היץ השחית במכוון את הנקודה הלבנה באצטדיון ריין אנרגי לקראת בעיטת פנדל של אנתוני מודסט במשחק מול הקבוצה הביתית פ.צ. קלן. מודסט החמיץ את הפנדל, ואאוגסבורג ניצחה במשחק זה 0–1. היץ הודה במעשה ושילם לפ.צ. קלן מכיסו את עלויות התיקון של הדשא. באותה עונה, בליגה האירופית צלחו היץ ואאוגסבורג את שלב הבתים, והודחו בשלב הנוק אאוט הראשון על ידי ליברפול. בעונת 2016/17 סיימו היץ ואאוגסבורג במקום ה-13 בבונדסליגה. בעונת 2017/18 סיימו היץ ואאוגסבורג במקום ה-12 בבונדסליגה.

בקיץ 2018 עזב היץ את אאוגסבורג וחתם בבורוסיה דורטמונד על חוזה לשלוש שנים. את הופעת הבכורה שלו בבורוסיה דורטמונד בליגה הגרמנית ערך היץ בקלאסיקר מול באיירן מינכן בנובמבר 2018, בו ניצחה דורטמונד 2–3.

## קריירה בינלאומית
בשנת 2006 ערך היץ שתי הופעות במדי נבחרת שווייץ בכדורגל עד גיל 21. ביוני 2015 ערך היץ את הופעת הבכורה שלו במדי נבחרת שווייץ הבכירה, בניצחון 0–3 על ליכטנשטיין במשחק ידידות. בשנת 2016 זומן היץ לסגל השווייצרי ליורו 2016, אך לא שותף בו כלל. בשנת 2018 היה היץ מועמד להיכנס לסגל השווייצרי למונדיאל 2018, אך הוא ויתר על הזימון.

## תארים
#### [[וולפסבורג (כדורגל)|וולפסבורג:]]
* אליפות הבונדסליגה: 2008/2009

#### [[בורוסיה דורטמונד|בורוסיה דורטמונד:]]

* הגביע הגרמני: 2020/2021

## קישורים חיצוניים

קטגוריה:כדורגלנים שווייצרים
קטגוריה:שוערי כדורגל שווייצרים
קטגוריה:כדורגלני סנט גאלן
קטגוריה:כדורגלני וולפסבורג
קטגוריה:כדורגלני אאוגסבורג
קטגוריה:כדורגלני בורוסיה דורטמונד
קטגוריה:כדורגלני נבחרת שווייץ
קטגוריה:כדורגלני יורו 2016
קטגוריה:כדורגלני פ.צ. בזל
קטגוריה:שווייצרים שנולדו ב-1987
רוגאטיצה

**רוֹגָאטִיצָה** (בסרבית בכתב לטיני ובבוסנית: **Rogatica**; בסרבית בכתב קירילי: **Рогатица**) היא עיירה ורשות מקומית במזרח רפובליקה סרפסקה אשר בבוסניה והרצגובינה.

## היסטוריה
האזכור הראשון בכתובים ליישוב במקום הוא מ-1425, עת נשלט האזור על ידי האימפריה העות'מאנית. לאחר המלחמה העות'מאנית-רוסית (1877–1878) במסגרתה הובסו העות'מאנים, השתלטה האימפריה האוסטרו-הונגרית דה פקטו על אזור בוסניה וב-1908 סיפחה אותו דה יורה. ב-1908 חוברה רוגאטיצה לקו מסילת הברזל. לאחר מלחמת העולם הראשונה נכללה רוגאטיצה בשטחי ממלכת הסרבים, הקרואטים והסלובנים אשר הפכה בהמשך לממלכת יוגוסלביה.

ב-6 באפריל 1941, במהלך מלחמת העולם השנייה, תקפה גרמניה הנאצית את יוגוסלביה והכניעה את צבאה תוך ימים אחדים. בהמשך, נמסר אזור בוסניה לחזקת ממשלת הבובות של האוסטאשה. בשלהי 1944 שוחררה העיירה על ידי כוחות הפרטיזנים של טיטו ובהמשך נכללה בשטחי הרפובליקה הפדרלית הסוציאליסטית של יוגוסלביה. בראשית שנות ה-90 של המאה ה-20 החל תהליך התפרקותה האלים של יוגוסלביה וכחלק ממנו פרצה מלחמת בוסניה. במהלך המלחמה, נכבשה רוגאטיצה על ידי צבא רפובליקת סרפסקה ובוצע טיהור אתני של מוסלמים.

לאחר המלחמה נכללה העיר בשטחי בוסניה והרצגובינה ועברה תהליכי שיקום ותיעוש מהירים.

## הקהילה היהודית
שמאל|ממוזער|250px|בית העלמין היהודי החרב ברוגאטיצה
קהילה יהודית ספרדית קמה ברוגאטיצה בשלהי המאה ה-19. ב-1879 התגוררו בעיירה 6 יהודים. ב-1900 הוקם בית עלמין יהודי על מורדות גבעה בפרברי העיר. ב-1928 הוקם בית כנסת לקהילה. ב-1931 התגוררו ברוגאטיצה 57 יהודים וב-1931 מנתה הקהילה 47 נפשות. ראש הקהילה היה שלמה פאפו. לקהילה זו השתייכו בנוסף, מספר מצומצם של משפחות שהתגוררו בכפרים: זֶ'פָּה, ופְּרָאצָ'ה. בפרוץ מלחמת העולם השנייה נמנו ברוגאטיצה 44 יהודים. עם כיבוש יוגוסלביה והעברת האזור לחזקת האוסטאשה, הוחל ברדיפות יהודים. בני הקהילה גורשו למחנות ההשמדה ואיש לא ניצל. ליד הכפר פּוֹדְרוֹמָאנִיָה הוקמה ב-1973 אנדרטה לזכר 25 יהודים מרוגאטיצה שהוצאו שם להורג. ככל הנראה חלקם השתייכו לכוחות הפרטיזנים של טיטו.

ב-1973 הוקמה בבית העלמין היהודי אנדרטה להנצחת הקהילה. נכון ל-1999 עמד חרב מבנה בית הכנסת בשטח העיירה. נכון ל-2009 עמד בית העלמין על תילו. אותרו בו 26 מצבות שהכיתוב עליהן היה בעברית, בלאדינו ובסרבו-קרואטית. הוא לא היה מתוחזק ונגרמו בו נזקים רבים.

## קישורים חיצוניים

* 
* קהילת רוגאטיצה, באתר המרכז לאמנות יהודית

## הערות שוליים

רוגאטיצה
רוגאטיצה
ג'יין אנדרסון

**ג'יין אנדרסון** (באנגלית: **Jane Anderson**; נולדה ב-1954) היא שחקנית, מחזאית, תסריטאית ובמאית קולנוע אמריקאית עטורת פרסים. היא כתבה וביימה את הסרט "זוכת הפרסים מדיפיאנס, אוהיו" (2005) וכתבה את התסריטים לסרטים "זה יכול לקרות גם לך" (1994) בכיכובו של ניקולס קייג', ו"האישה" (2017) בכיכובה של גלן קלוז. היא זכתה בפרס אמי על כתיבת התסריט למיני-סדרה "אוליב קיטרידג'" (2014).

## ביוגרפיה
אנדרסון נולדה וגדלה באזור מפרץ סן פרנסיסקו, שם אביה, ממציא ומהנדס אלקטרוניקה, היה אחד היזמים של עמק הסיליקון. היא נשרה מלימודיה באוניברסיטה כדי לעסוק בתיאטרון. אחרי שנתיים עברה לניו יורק, ולוהקה להשתתף בפרימיירה של הפקתו של דייוויד מאמט, "סטיות מיניות בשיקגו", אשר הזניקה את הקריירה שלו ורצה יותר משנה. לאחר מכן, היא פנתה לכתיבה ולהופעות מבוססות חומר מקורי שלה במועדוני קברט וקומדיה. היא עברה ללוס אנג'לס בתחילת שנות השמונים, והחלה לכתוב לטלוויזיה ולסרטים. בשנות התשעים היא התחילה גם לביים, כשהשחקנית והמפיקה ג'ודי פוסטר ביקשה ממנה לביים עיבוד קולנועי לאחד ממחזותיה, "The Baby Dance", אשר זכה לתשבחות ובפרסים רבים.

## קריירה בקולנוע וטלוויזיה
לפני שהחלה לביים לקולנוע, אנדרסון כתבה וביימה מספר סרטי טלוויזיה אשר זכו לתשבחות המבקרים, ביניהם *Normal* (2003), בכיכובם של ג'סיקה לאנג וטום וילקינסון; *The Baby Dance* (1998), בכיכובן של סטוקרד צ'אנינג ולורה דרן; *The Positively True Adventures of the Alleged Texas Cheerleader-Murdering Mom* (1993), *When Billie Beat Bobby* בכיכובה של הולי האנטר; ואת הסגמנט "1961" של הסרט "אם הקירות האלה היו יכולים לדבר 2" (2000), אשר זיכה את ונסה רדגרייב בפרס אמי על גילום דמותה של לסבית זקנה שנמנעים ממנה ביקורים מצד בת זוגה לחיים כשהיא גוססת בבית החולים.

היא שימשה כתסריטאית בעונה השנייה של סדרת הדרמה "מד מן", והייתה מועמדת על כך לפרס גילדת הכותבים של אמריקה עבור סדרת הדרמה הטובה ביותר.

ב-2015, אנדרסון כתבה את הסרט התיעודי * Packed in a Trunk: The Lost Art of Edith Lake Wilkinson* על דודתה, אדית לייק וילקינסון, לסבית וציירת אשר אושפזה בשנת 1920, ובילתה את שארית חייה במוסד לחולי נפש. היא זכתה עבור הסרט בפרס פסטיבל הקולנוע של מילאנו לסרט התיעודי הטוב ביותר. אנדרסון מונה את וילקינסון כהשראה עבור עבודות הציור שלה עצמה.

ב-2015, זכתה אנדרסון בשני פרסי אמי (לכתיבה ובימוי) ובפרס גילדת הכותבים של אמריקה עבור המיני-סדרה אוליב קיטרידג'.

## חיים אישיים
אנדרסון חיה בלוס אנג'לס ובעמק מארין בצפון קליפורניה, עם אשתה טס איירס ובנן, רפאל.

## פילמוגרפיה
### כתסריטאית / במאית

### כמפיקה

### כשחקנית

### עבודה אחרת

## פרסים
רשימת פרסים נבחרים:

## קישורים חיצוניים

* פרופיל באתר Curve

## הערות שוליים

קטגוריה:אמריקאים ילידי קליפורניה
קטגוריה:במאיות טלוויזיה אמריקאיות
קטגוריה:במאי טלוויזיה אמריקאים
קטגוריה:מפיקות טלוויזיה אמריקאיות
קטגוריה:תסריטאיות טלוויזיה אמריקאיות
קטגוריה:במאיות קולנוע אמריקאיות
קטגוריה:במאים להט"בים
קטגוריה:זוכי פרס אמי לבידור בפריים טיים
קטגוריה:מחזאיות אמריקאיות
קטגוריה:מחזאים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1954
קטגוריה:אמריקאים שנולדו ב-1954